Orasyun

Sulat Wawa 
℣. Ing anghel ning Ginu pepabaluan ni ing Birheng Maria
℟. At kinagli ya lalang ning Banal a Espiritu.

 Bapu Maria, mipmu ka king grasya, ing Ginu atyu keka. Nuwan ka kareng sablang babayi, at nuwan Ya pa naman ing bunga ning atyan mu i Hesus.  Santa Mariang Indu ning Diyos, ipanalangin mu keng makasalanan, ngeni ampong king oras ning kematayan mi. Amen.

℣. Ani ku alipan ning Ginu.
℟. Malyari kabud kanaku ante ing gigkas Mung amanu.

 Bapu Maria, mipmu ka king grasya, ing Ginu atyu keka. Nuwan ka kareng sablang babayi, at nuwan Ya pa naman ing bunga ning atyan mu i Hesus.  Santa Mariang Indu ning Diyos, ipanalangin mu keng makasalanan, ngeni ampong king oras ning kematayan mi. Amen.

℣. At ing Dibinu Berbu mikatawan yang tawu,
℟. At mekisawut Ya kekatamu.

 Bapu Maria, mipmu ka king grasya, ing Ginu atyu keka. Nuwan ka kareng sablang babayi, at nuwan Ya pa naman ing bunga ning atyan mu i Hesus.  Santa Mariang Indu ning Diyos, ipanalangin mu keng makasalanan, ngeni ampong king oras ning kematayan mi. Amen.

℣. Ipanalangin mu kamí, O Santang Indu ning Diyos,
℟. Ba ming apangayintuliran nabangnan ing pengaku nang Hesukristung Ginu tamu, Amen.

Manalangin tamu: Tapukanan mo sa Pung grasya, Ginu ming Diyos, ding kaladwa mi, at ampat king pamamalita ning Anghel akilala mi ing pamikatawan nang tawung Hesukristung Anak Mu; uli na naman ning pamaylasa Na at kematayan king Krus, apakiyabutan mi naman sana ing ligaya ning pangasubli nang mebiye. Alang-alang sa pu iti kang Kristing Ginu mi Yanasa.

℟. Amen.

 Ligaya king Ibpa, ampo king Anak, ampo king Espíritu Santu,
 Antimo ing sadya rang ligaya ibat king kemumulan, ngeni manga man king alang angga. Amen.

Category:Kapampangan Pangadi
Category:Kristianismu